SPRÁVA ZO ZAHRANIČNEJ PRACOVNEJ CESTY 

1.	ÚČASTNÍCI ZPC

Meno: 				Žaneta
Priezvisko:			CSÁDEROVÁ			 	Titul: Mgr.,     
                                                                                                                    PhD.
Funkcia:			riaditeľka 
Znalosť jazykov:		anglicky, rusky
Názov organizácie:		Antidopingová agentúra SR
Adresa:			Hanulova 5/C, 841 01 Bratislava 

2.	ZAHRANIČNÁ PRACOVNÁ CESTA

Štát:				Francúzsko
Mesto:				Štrasburg 
Termín:			02 - 03. november 2017
Prijímajúca organizácia:     	SPORT CONVENTIONS DIVISION
Directorate of Youth and Sport
Council of Europe
Adresa:			Agora,1 quai Jacoutot Room G01
67075 STRASBOURG 
France

Účel cesty:	 DOHOVOR PROTI DOPINGU RADY EURÓPY 
		47. ZASADNUTIE MONITOROVACEJ SKUPINY 
		DOHOVORU  PROTI DOPINGU RADY EURÓPY(ďalej T-DO) 
40. MIMORIADNE ZASADNUTIE AD HOC EURÓPSKEHO VÝBORU PRE SVETOVÚ ANTIDOPINGOVÚ AGENTÚRU  DOHOVORU PROTI DOPINGU RADY EURÓPY (ďalej CAHAMA)		
	
Spôsob financovania: 	ZPC bola plne financovaná z rozpočtu Antidopingovej agentúry SR.

3.	RÁMCOVÝ PROGRAM POBYTU

Dátum/čas:	02. november 2017 	09.30 – 19.45 hod. 
40. MIMORIADNE ZASADNUTIE AD HOC 	EURÓPSKEHO VÝBORU PRE SVETOVÚ ANTIDOPINGOVÚ AGENTÚRU DOHOVORU PROTI DOPINGU RADY EURÓPY(CAHAMA)
03. november 2017 	09.30 - 18.00 hod.
	47. ZASADNUTIE MONITOROVACEJ SKUPINY 
	DOHOVORU  PROTI DOPINGU RADY EURÓPY(T-DO)  

Navštívená organizácia:	Rada Európy (Council of Europe)

Kontaktované osoby:	Zástupcovia Svetovej antidopingovej agentúry (WADA), Inštitútu združujúceho národné antidopingové  organizácie (iNADO) a Rady Európy.
	Odborní pracovníci a zástupcovia národných antidopingových organizácií.
	
Kontaktné adresy:	Adresár nezverejňujeme. 

4.	PRIEBEH ROKOVANÍ

Zahraničná pracovná cesta sa uskutočnila na báze Dohovoru proti dopingu Rady Európy (ďalej  len „Dohovor”),  na  ktorom  participuje  Slovenská  republika  ako zmluvná  strana. 

ZASADNUTIE  CAHAMA

ÚVOD A SÚHRNNÁ AKTUALIZÁCIA 

Otvorenie 40. zasadnutia CAHAMA uskutočnil a rokovanie viedol p. Mr. Rafal PIECHOTA ako 
predseda  CAHAMA. Program 40. zasadnutia CAHAMA bol jednomyseľne schválený.
Bol schválený aj záznam z rokovania 39. zasadnutia CAHAMA, ktorý sa konal v septembri v  Madride. Za WADA vystúpili so svojou správou p. Benjamin Cohen, riaditeľ európskej regionálnej kancelárie a medzinárodných vzťahov WADA a p.  Florence Lefebvre-Rangeon, manažérka pre vzťahy medzi vládami a národnými antidopingovými organizáciami. Účastnikov oboznámili so stručným obsahom agendy WADA a prípravy zasadnutia WADA Executive Committee a Foundation Board, ktoré sa budú konať 15. – 16. novembra 2017 v Soule v Južnej Kórei.

PRACOVNÝ PROGRAM    CAHAMA   

Hlavné oblasti a spoločné pozície predstaviteľov európskych krajín na predmetnom zasadnutí WADA sú nasledovné: 

Správa generálneho riaditeľa WADA

•	       Podporiť prijatie ponuky od doterajšieho mesta Montrealu ako  hlavného  sídla WADA na  ďalších desať rokov (od roku 2021 do roku 2031) a podpísať dohodu s prezidentom WADA.
•	      Európsky zástupcovia vyjadrili poľutovanie nad tým, že pracovná skupina vytvorená pre akreditáciu laboratória  verejne neskonzultovala  proces  prípravy odporúčaní pre akreditáciu laboratórií so zástupcami vládnych inštitúcií, a preto žiada odklad rozhodnutia až do nasledujúcej schôdze Správnej rady WADA v máji 2018.
•	      Schváliť navrhované zmeny a doplnenia Svetového antidopingového kódexu.
•	      Podporiť schválenie novej Normy pre monitorovanie a dodržiavanie kódexu signatármi (ISCCS), požiadať, aby sa podrobná správa o implementácii novej normy predložila stretnutí Správnej rady WADA v novembri 2018 a aby závery tejto správy boli riadne zohľadnené pri revízii kódexu.
•	       Podporiť schválenie odporúčania pre tretiu revíziu Svetového antidopingového kódexu (Code), ktorá sa má začať v polovici decembra 2017, WADA by nemala obmedzovať položky na revíziu, prinajmenšom pre prvú konzultačnú fázu. Zloženie revízneho tímu by malo rešpektovať rodovú rovnosť a do revízneho tímu by nemali byť zahrnutí len právni experti. Vysvetlenie si vyžadujú aj otázky ohľadom nákladov vzniknutých pri revízií, ako aj návrhov týkajúcich sa revízie kódexu, kde sa navrhuje urobiť zmeny iba v niektorých článkoch.
•	      Nepodporiť schválenie navrhovanej politiky, ktorú má WADA uplatňovať v prípadoch prijímania nových športových organizácií, ktoré sa snažia získať status signatára Svetového antidopingového kódexu. 
•	      Podporiť návrh zo strany Komisie, ktorá preskúmava dodržiavanie kódexu (CRC), pripomínajúc potrebu vykonávania plánu v celom rozsahu dohodnutého medzi ruskými orgánmi a agentúrou WADA a implementácie plánu do praxe s cieľom opätovného zaradenia Ruskej národnej antidopingovej agentúry (RUSADA) medzi signatárov, ktorí sú v súlade s kódexom.
•	       Požiadať WADA, aby pripravila odporúčania pre výkonný výbor WADA, aby prijal kritériá oprávnenosti na účasť ruských športovcov na zimných olympijských a paralympijských hrách.
•	      Predseda CAHAMA formálne požiada WADA, aby predložila výkonnému výboru rôzne scenáre vyplývajúce zo zachovania status quo nesúladu s RUSADA, ich dôsledkov a možných reakcií WADA.
•	       Schváliť technický  dokument WADA  s názvom TDSSA, týkajúci sa dodatočných analýz, ale požiadať o objasnenie a vedecky podložené vysvetlenia, ohľadom vnímaných pozitívnych výsledkov programu TDSSA, ktoré podporujú tieto zmeny a doplnenia. CAHAMA splnomocňuje európskeho zástupcu, aby vyjadril názor národných antidopingových organizácií (NADO), že tieto zmeny a doplnenia TDSSA sa považujú za administratívne a nákladné rozhodnutia, ktoré nie sú vedecky podložené, a preto túto účinnosť spochybňujú. Bolo by tiež logické vyhodnotiť účinnosť tejto politiky po troch rokoch fungovania. V budúcnosti, keď WADA navrhne zmeny v politike TDSSA, je potrebné zohľadniť efektívnosť a náklady programu.
Pokiaľ ide o položku 7.3 Rozpočet 2018-2021 - Časový harmonogram prijatia, CAHAMA splnomocnila európskych zástupcov vo Výkonnom výbore a Správnej rade WADA, aby:
•	Podporiť schválenie harmonogramu na prijatie štvorročného plánu a sprievodného 
      finančného plánu s cieľom jeho prípadného prijatia v máji 2018.
•	Požiadať o vypustenie rozpočtu na rok 2018 zo štvorročného plánu a predložiť štvorročný plán počnúc až od roku 2019 (2019-2022).
  
•	Bolo dohodnuté informovať WADA a ostatné verejné orgány, že CAHAMA vytvorí podskupinu na preskúmanie navrhovaného štvorročného plánu a nadviaže dialóg s WADA o tejto otázke. Bude to mimoriadne stretnutie CAHAMA, na ktorom sa prediskutuje viacročný rozpočet WADA na jar roku 2018.
Návrh rozpočtu 2018
•	 Podporiť zvýšenie o 5%, ale v prípade, že iné verejné orgány schvália zvýšenie rozpočtu 
       o 8%, oprávniť európskych zástupcov, aby prehodnotili svoju pozíciu. 
Projekty v oblasti spoločenských vied
•	Schváliť odporúčania Výboru pre vzdelávanie WADA pre granty na výskum 
      spoločenských vied v celkovom objeme 175 946 USD v rámci ročného grantu pre výskum     
      v oblasti sociálnych vied (SSRGP) s tým, že zostávajúce finančné prostriedky sa použijú na 
      ďalší cieľový výskum v roku 2018.
Medzinárodná norma pre vzdelávanie a informácie
•	Odporučiť na schválenie.
Zdravotníctvo a výskum
•	Odporúča schváliť technické dokumenty: TD2017LDOC, TD2018MRPL, TD2018CG / LH,  
TD2018DL.
Laboratóriá schválené WADA
•	Podporiť udelenie akreditácie kolumbijskému antidopingovému laboratóriu v Bogote,
       schváliť (výhradne) krvné analýzy na podporu biologického pasu športovca (ABP).
Antidopingový administratívny a riadiaci systém (ADAMS)
•	Upriamiť pozornosť na existujúce problémy so súčasnou verziou ADAMS, ktorú hlásili 
       športovci, zároveň žiadať vysvetlenie, či si WADA požiadala o náhradu škody za   
       neposkytovanie služieb bývalými dodávateľmi ADAMS, požiadať  WADA, aby považovala  
       za najvyššiu prioritu nový modul miesta pobytu.

ZASADNUTIE  T-DO 

ÚVOD A SÚHRNNÁ AKTUALIZÁCIA                                        

Stretnutie bolo organizované Radou Európy. Zasadnutie viedol predseda T-DO skupiny p. Andres Solheim. Signatári Dohovoru proti dopingu schválili zápisnicu z minulého zasadnutia, boli oboznámení s novými materiálmi na pripomienkovanie a doplnenie. Následne bol vykonaný odpočet úloh sekretariátu Divízie dohovorov o športe  o ktorých informoval p. Sergej Khrychikov, riaditeľ. Informáciu o odpočte činnosti sekretariátu Divízie konvencií v športe plénum T-DO vzalo na vedomie. Boli predložené  na diskusiu strategické strednodobé ciele Dohovoru na roky 2018 – 2020. Sekretariát informoval o voľbách predsedu a podpredsedu monitorovacej skupiny T-DO, ktorým končí mandát v roku 2018. V tom istom roku taktiež končí mandát predsedom pracovných skupín: pracovná skupina ohľadom dodržiavania dohovoru ( T-DO COMP), právna pracovná skupina (T-DO LI), pracovná skupina zameraná na vedu a výskum (T-DO SCI). Voľné sú 3 pozície pre mužov a 3 pozície pre ženy. Na diskusiu boli predložené materiály, ktoré vypracoval sekretariát. Predovšetkým treba spomenúť vzdelávací kurz, týkajúci  sa práv a povinností v športe. Tento vzdelávací materiál je určený na zvýšenie povedomia a odbornej prípravy všetkých právnikov, športovcov, trénerov a športových manažérov na rôzne právne otázky súvisiace so športovou činnosťou v oblasti ľudských práv. Online verzia kurzu bude voľne dostupná na platforme HELP Rady Európy. Ďalší dokument sa týkal návrhu projektu ľudských práv športovcov z pohľadu antidopingu. 
Prijatý bol nový Zoznam zakázaných látok a metód pre rok 2018.
Predseda pracovnej skupiny predložil na diskusiu materiál týkajúci sa zmien  v Dohovore proti dopingu Rady Európy. Možné sú tri varianty: zmena a doplnenie dohovoru, revízia dohovoru alebo vypracovanie nového dohovoru. Je vytvorená pracovná skupina pozostávajúca z európskych zástupcov zmluvných strán dohovoru, ktorý analyzujú súčasný stav a pripravia odporúčanie. 
Ďalší významný dokument sa týkal odporúčaní ohľadom operačnej nezávislosti antidopingových organizácií, ktoré možno zhrnúť takto: 1) nezávislosť, 2)zodpovednosť a súlad, 3) financovanie, 4) riadenie a 5) spolupráca so športovými subjektami.
Boli predstavené postupy, v prípade nedodržiavania súladu s dohovorom.
Predstaviteľ Európskej komisie informoval ohľadom novej štúdie, ktorá sa zaoberá problematikou antidopingu a novej smernice ochrany osobných údajov (GDPR). Zverejnená je na stránkach EU Law and Publications.
Odprezentované boli príspevky ohľadom zasadnutia UNESCO v Paríži, práce iNADO a Únie európskych  futbalových zväzov (UEFA).
V rámci prehľadu realizovaných monitorovacích návštev krajín bola odprezentovaná návšteva Bulharska a Grécka, akčný plán pre Ruskú federáciu, právna pomoc pre Ukrajinu, právna pomoc pre Gruzínsko, strategická podpora Moldavska.
Plánované návštevy v roku 2018 sú Azerbajdžan, Lotyšsko,  Belgicko.
     
UKONČENIE ZASADNUTIA
DÁTUM NÁSLEDNÝCH ZASADNUTÍ  

Následné expertné zasadnutie T-DO a CAHAMA sa uskutoční :
            - máj 2018  – 41. zasadnutie CAHAMA
            - máj 2018 – 48. zasadnutie T-DO

5.	ODPORÚČANÉ ZÁVERY

ZÁVERY A RELEVANTNÉ ODPORÚČANIA:

 pre Antidopingovú agentúru SR

-	   spolupracovať  s WADA na Akčnom pláne pre súlad so Svetovým antidopingovým Kódexom, 
-	zintenzívniť komunikáciu a spoluprácu medzi športovými subjektmi a orgánmi štátnej a verejnej správy v strategických témach ohľadom vzdelávania a výchovy v oblasti antidopingu, 
-	 aktívne sa zúčastňovať v pracovných skupinách T-DO ED, LI, SCI,
-	Antidopingová agentúra SR (SADA) bude postupne pracovať na zosúladení novej smernice ohľadom ochrany osobných údajov (GDPR), ktorú pripravila EU. 

ZOZNAM OBDRŽANEJ DOKUMENTÁCIE

Materiály sú v elektronickej podobe na SADA.
Pre ďalšie informácie, prosím, kontaktujte:
Sport Conventions Division
Riaditeľstvo pre ľudské práva a proti diskriminácii
DG II Demokracia
Európska rada
Agora - Office A6.47V
FR - 67075 Strasbourg Cedex
Tel: +33 (0) 3 90 21 46 05
Fax: +33 (0) 3 88 41 24 29
sport@coe.int
www.coe.int / šport	

6.	PRÍNOS 
Poznatky z pracovných stretnutí predstavujú vysoko efektívnu koordinačnú, informačnú a dokumentačnú bázu pre plnenie Dohovoru proti dopingu Rady Európy v podmienkach Slovenskej republiky ako jeho zmluvnej strany. Aktuálne informácie o zmenách v technických a strategických dokumentoch WADA a RE budú predstavované športovým organizáciám v SR s cieľom ich prípravy na uplatňovanie aktualizácií v oblasti antidopingu do športovej praxe.
	
7.	SPÔSOB ZVEREJNENIA SPRÁVY 

Správa je zverejnená na webovej stránke agentúry www.antidoping.sk, jej východiská budú priebežne prezentované na pracovných stretnutiach zameraných na aktualizáciu a rozvoj Národného antidopingového programu. 

Vypracoval: 	
Žaneta Csáderová

Súhlasíme so zverejnením správy na webovej stránke Antidopingovej agentúry SR.

Bratislava, 06.11.2017

Schválil: Martina Lubyová ministerka školstva